#### GRB1 Crna Gora

 Vlada Crne Gore

 M**inistarstvo održivog razvoja i turizma**

 **DIREKCIJA JAVNIH RADOVA**

Broj : 101-1560/1-6091/1

 Podgorica, 17.09.2018.god.

**POJAŠNJENJA**

|  |  |  |
| --- | --- | --- |
|  | Broj publikacije: | RHP MNE 2 EV |

Zajednički regionalni program o trajnim rješenjima za izbeglice i raseljena lica (Regional Housing Programme – RHP/ Program stambenog zbrinjavanja u Crnoj Gori) implementira se shodno Okvrinom ugovoru zaključenom između Banke za razvoj Savjeta Evrope i Crne Gore o Regionalnom programu stambenog zbrinjavanja od 04.11.2013. godine. Predmet nabavke usluge kontrole troškova za podprojekat MNE 2 Konik su kontrola troškova i izvještavanje u vezi sa Grantom iz Fonda RHP za realizaciju Potprojekta u okviru Stambenog programa zemlje (radovi za izgradnju stambenih jedinica za 120 najranjivijih porodica kamp Konik 1/izgradnju stambenih jedinica u Podgorici i radovi za izgradnju 5 stambenih objekata sa 51 stambenom jedinicom na lokaciji kamp Konik u Podgorici) u skladu sa Ugovorom o grantu zaklјučenim između Partnerske zemlje i Razvojne banke Savjeta Evrope CEB dana 07.10.2014. godine i Aneksa Ugovora o grantu od 07.09.2016. godine.

Na zahtjev zainteresovanog lica, na postavljena pitanja dajemo sledeća pojašnjenja:

1. “Da li je predmetna tenderska dokumentacija pripremljena u skladu sa odredbama Zakona o javnim nabavkama Crne Gore (“Sl. list CG” broj) jer po našem mišljenju ista značajno odstupa od odredbi propisanih u Zakonu o javnim nabavkama za otvoreni postupak javnih nabavki ili neposredni sporazum, ili možda ne postoji obaveza da se ovaj tender priprema u skladu sa odredbama Zakona o javnim nabavkama”.

Pojašnjenje:

Na ovaj postupak nabavke ne primjenjuje se Zakon o javnim nabavkama već Vodič za nabavku dobara, radova i usluga Banke za razvoj Savjeta Evrope i Priručnik za nabavke.

2. “Postoji nesklad između datuma navedenih u vremenskom rasporedu (tačka 2 dijela A Tenderskog dosijea). Naime, rok za traženje dodatnih pojašnjenja od Naručioca je naveden 31.09.2018. godine a rok za podnošenje ponuda 07.09.2018. godine. … Molimo Vas da izmijenite tendersku dokumentaciju i ispravite ove greške jer stvaraju zabunu.

Pojašnjenje:

Izvršena je izmjena broj 1 Tenderskog dosijea. Izmjenu možete pronaći na portal Uprave za javne nabavke [www.ujn.gov.me](http://www.ujn.gov.me) sekcija EU tenderi.

3. Model ugovora (Dio B tenderskog dosijea) je u potpunosti u suprotnosti sa uputstvima u projektonom zadatku i u suprotnosti sa Međunarodnim standardom za reviziju 210 “Dogovaranje uslova revizijskih aranžamana” i Kodeksom etike profesionalnih računovodja koji se moraju primjenjivati kao obavezni uslovi prilikom ugovaranja revizije i usluga srodnih reviziji. Naime, članovima 6 i 7 u ponuđenom modelu ugovora se traži eventualna nadoknada štete od revizora što u ovom angažmanu ISRS 4400 je neprihvatljivo jer, ponavljamo, nije predviđeno izdavanje revizorskog mišljenja u uvjeravanja. Takođe, clan 19. Zakona o reviziji (“Sl. list CG” broj) propisuje da svi revizori i revizorska društva u Crnoj Giori moraju imati polisu osiguranja za odgovornost za eventualno pričinjene štete, tako da je u ugovoru obavezno bilo predvidjeti tu zakonksu odredbu a ne na ovaj način kako ste definisali. Isto tako, pomenuti Međunarodni standard revizije (MRS) 210 propisuje da je obavezno, prije početka revizije, u ugovoru o reviziji precizirati i odgovornost revizora kao i subjekta koji angažuje revizora i druge preduslove revizije. U vašem predloženom ugovoru nigdje nisu navedene odgovornosti Vas kao subjekta koji angažuje revizora za blagovremeno dostavljanje i obezbjeđenje vjerodostojne dokumnetacije i druge obeveze propisane ovim MSR 210. Isto tako Kodeks etike profesionalnih računovođa (poglavlje nezavisnosti) ukazuje da se plaćanja revizoru ne mogu vršiti 100% nakon završenog posla, već je u praksi predviđena mogućnost da se 50% naknade plaća na početku rada ili u toku rada kako bi se izbjegla sumnja na uticaj na nezavisnost revizora.

Skrećemo pažnju in a navedeno u uvodu Dijela A tenderskog dosije (Uputstvo za ponuđače) koje takođe po našem mišljenju nije adekvatno jer ograničava pravo druge strane revizora da obezbijedi uslove za adekvatan i nezavistan rad u skladu sa Međunarodnim standardima revizije i pravilima struke. Takođe, treba imati u vidu i da Zakon o obligacionim odnosima tretira ugovor kao dogovorni odnos između dvije strane u skladu sa pravilima struke, tako i da to ukazuje isto ponuđena forma ugovora se može tretirati kao ograničavajuća za adekvatan rad.

Po navedenom MSR 210 i drugim relevantnim propisima sve ovo navedeno može da ukzuje na postojanje uticaja na nezavisnost revizora in a njegov rad što smo sigurni da Vama nije cilj ii z tog razloga je potrebno izvršiti izmjene modela ugovora po ovom osnovu.

Pojašnjenje:

Banka za razvoj Savjeta Evrope je 27.08.2018. godine dala saglasnost na Tenderski dosije, te s toga nismo ovlašćeni da na predlog bilo kojeg zainteresovanog privrednog društva vršimo izmjene tenderskog dosijea.

 Odbor za nabavku

 Predsjedavajući,

 Milica Bakić

 \_\_\_\_\_\_\_\_\_\_\_\_\_\_\_\_\_\_\_\_\_\_